Diari Oficial de la Generalitat Valenciana


Sumari del DOGV 2820, del 05-09-1996 (1996/839125)

ACORD de 13 d'agost de 1996, del Govern Valencià, pel qual autoritza la renovació de la concessió de l'emissora d'Elx 99.1 MHz.
-------------------------------------------------------------------------------------------------------------------------------

### Dades del document

Número de DOGV
:   2820

Data del DOGV
:   05-09-1996

Secció del DOGV
:   ALTRES DISPOSICIONS

Número del document
:   1996/839125


Data del document
:   13-08-1996

Organisme emissor
:   Conselleria de Presidència

Tipus de document
:   Acord

ACORD de 13 d'agost de 1996, del Govern Valencià, pel qual autoritza la renovació de la concessió de l'emissora d'Elx 99.1 MHz.   
El Govern Valencià, en la reunió del dia 13 d'agost de 1996, adoptà l'acord següent:  
Per mitjà de l'Ordre de la Presidència del Govern, de 15 de juliol de 1983, publicada en el Butlletí Oficial de l'Estat, de 22 de juliol de 1983, rectificada en el Butlletí Oficial de l'Estat, de 27 d'octubre de 1983, es va atorgar a Avante Radio, SA la concessió definitiva per al funcionament d'una emissora de freqüència modulada a Elx, en la freqüència 99.1 MHz.  
El venciment de la citada concessió, autoritzada per un termini de 10 anys, d'acord amb el que estableix la disposició addicional sisena, apartat 2.a) de la Llei 31/1987, de 18 de desembre, d'Ordenació de les Telecomunicacions, i en l'article 10 del Decret 40/1989, de 13 de març, del Govern Valencià, es va produir el 28 d'octubre de 1993, i se'n sol·licità la revocació, per la part interessada, en octubre d'aquell mateix any.  
La Direcció General de Mitjans de Comunicació Social i Relacions Informatives de la Presidència de la Generalitat Valenciana, va requerir una determinada documentació a la societat concessionària, documentació que, una vegada rebuda i estudiada per l'Administració Valenciana, ha posat en relleu que Avante Radio, SA compleix tots els requisits perquè la concessió de la qual és titular siga renovada a favor seu.   
Així, en virtut de la competència que atribueix a la Generalitat Valenciana l'article 26.5 de la Llei d'Ordenació de les Telecomunicacions, a proposta del conseller de Presidència, el Govern Valencià  
ACORDA  
Renovar la concessió de l'emissora de radiodifusió sonora, en ones mètriques amb modulació de freqüència, a la localitat d'Elx, freqüència 99.1, en favor d'Avante Radio, SA, per un període de deu anys, d'acord amb allò previst en la disposició addicional sisena, apartat 2.a) de la Llei d'Ordenació de les Telecomunicacions i en l'article 10 del Decret 40/1989, de 13 de març, del Govern Valencià.  
El termini de 10 anys a què es refereix el paràgraf anterior començarà a comptar des del 28 d'octubre de 1993.  
Contra aquest acord, que esgota la via administrativa, hom pot interposar, després de la comunicació prèvia preceptiva al Govern Valencià, un recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos, comptadors a partir del dia de la notificació o de la publicació d'aquest acord en el Diari Oficial de la Generalitat Valenciana, de conformitat amb els articles 48, 109 c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la Llei 30/92), sense perjudici que els interessats puguen exercir qualsevol altre recurs que estimen oportú.  
València, 13 d'agost de 1996  
El conseller secretari del Govern Valencià,  
JOSÉ JOAQUíN RIPOLL SERRANO